./data/phi0914/phi00142/phi0914.phi00142.perseus-lat1.xml
Titus Livius (Livy)
ante ipsa Tempe in faucibus situm       Macedoniae claustra tutissima praebet et in Thessaliam opportunum Macedonibus       decursum   cum et loco et praesidio valido       inexpugnabilis arx esset, abstitit incepto  in Perrhaebiam flexis itineribus       Malloea primo impetu capta ac direpta, Tripoli aliaque Perrhaebia recepta       Larisam rediit   inde Eumene atque Attalo domum       remissis Misageni Numidisque hiberna in proxumis Thessalis urbibus distribuit et       partem exercitus ita per totam Thessaliam divisit, ut et hiberna commoda omnes       haberent et praesidio urbibus essent  Q Mucium legatum cum duobus milibus ad optinendam Ambraciam misit, Graecarum       civitatium socios omnes praeter Achaeos dimisit consul  cum exercitus  parte profectus in Achaiam Phthiotim, Pteleum desertum fuga oppidanorum       diruit a fundamentis, Antronas voluntate incolentium recepit   ad Larisam deinde exercitum admovit  urbs deserta       erat; in arcem omnis multitudo concesserat; eam oppugnare adgreditur   primi omnium Macedones, regium praesidium, metu       excesserant; a quibus relicti oppidani in deditionem extemplo veniunt  dubitare       inde, utrum Demetrias prius adgredienda foret an in Boeotia aspiciendae res             Thebani vexantibus eos Coronaeis in       Boeotiam arcessebant  et ad horum preces et quia hibernis aptior regio quam Magnesia erat, in       Boeotiam duxit